polyglot-tagger/wikipedia-language-snippets-filtered huggingface dataset:
ఈ ప్రాంతాన్ని టిప్పు సుల్తాన్ కట్టించాడు. ఈ కొండల మూలాలు అర్కవతి నది, పొన్నైయర్ నది, పాలర్ నది, పెన్నా నదిగా ఉండేవని చెప్పుకునేవారు. ఈ కొండల గురించి అనేక చరిత్రలు ఉన్నాయి. చోళ రాజుల కాలంలో ఈ కొండలని ఆనందగిరిగా పిలిచేవారు. టిప్పు సుల్తాన్ కాలంలో ఈ కొండలని నందిదుర్గ అని కూడా పిలిచేవారు. ఈ కొండ పైన 1300 సంవత్సరాల పురాతన ద్రవిడియన్లు నిర్మించిన విదంగా నంది ఆలయం కట్టడం ఉంది కనుక ఈ కొండలను నంది హిల్స్ అనే పిలిచేవారని చరిత్ర చెబుతోంది.
ఆంధ్రాలో పాత్రికేయ సంఘ స్థాపకుల్లో బొమ్మారెడ్డి ఒకడు. ఆంధ్రప్రదేశ్‌ వర్కింగ్‌ జర్నలిస్టు యూనియన్‌కు ఉపాధ్యక్షులుగా సేవలందించాడు. సోవియట్‌ యూనియన్‌ ఆహ్వానంపై 1985లో మార్క్సిస్టు పాత్రికేయ బృందానికి నాయకత్వం వహించి సోవియట్‌ పర్యటన చేశాడు. విజయవాడ ప్రెస్‌క్లబ్‌ అధ్యక్షునిగా పని చేశాడు. 1999లో తెలుగు పాత్రికేయుడు నార్ల వెంకటేశ్వరరావు పేర నెలకొల్పిన 'నార్ల విశిష్ట జర్నలిస్టు అవార్డు' ను ప్రప్రథమంగా బొమ్మారెడ్డికి ప్రదానం చేశారు. 2000లో ఆంధ్రప్రదేశ్‌ ప్రెస్‌ అకాడమి బొమ్మారెడ్డిని సత్కరించింది. కులమతాల ప్రసక్తి లేని హేతువాద దృక్పథం గల ఎన్నో ఆదర్శ వివాహాలు ఆయన ఆధ్వర్యంలో జరిగాయి.
కమ్యూనిస్టు నాయకుడు చండ్ర పుల్లారెడ్డితో కలిసి సోషలిస్టు ప్రచురణగా వెలువడిన 'మావో సూక్తులు' గ్రంథాన్ని తెలుగులోకి అనువాదం చేశాడు. కమ్యూనిస్టు నాయకుడు పుచ్చలపల్లి సుందరయ్య ఆంగ్లంలో రాసిన 'వీర తెలంగాణ విప్లవ పోరాటం-గుణపాఠాలు' గ్రంథాన్ని వాసిరెడ్డి, ఎపివిఠల్‌తో కలిసి తెలుగులోకి అనువదించాడు. కాశ్మీర్‌ సమస్య, నేపాల్‌ గురించి 'నేపాల్‌పై అరుణతార', ప్రముఖుల జీవిత చరిత్రలు మొదలైన 50 పుస్తకాల అనువాదాలు, రచనలు చేశాడు.
1993 ఆగస్టులో చిత్రీకరణ ప్రారంభమై,డిసెంబరులో పూర్తయింది. ఈ చిత్రం చాలావరకు అలబామాలో చేయబడినప్పటికీ ప్రధానంగా బ్యూఫోర్ట్, దక్షిణ కరోలినా, వర్జీనియా తీరప్రాంతం, నార్త్ కరోలినాలోని కొన్ని ప్రాంతాలలో చిత్రీకరణ జరిగింది. బ్లూ రిడ్జ్ పార్క్‌వేపై రన్నింగ్ షాట్‌తో కూడా. ఊహాత్మక నగరమైన గ్రీన్బో కి సంబంధించిన డౌన్ టౌన్ భాగాలు దక్షిణ కరోలినాలోని వార్న్విల్లేలో చిత్రీకరించబడ్డాయి. ఫారెస్ట్ గంప్ వియత్నాం మీదుగా వెళుతున్న సన్నివేశం దక్షిణ కరోలినాలోని ఫ్రిప్ ద్వీపంలో చిత్రీకరించబడింది. వియత్నాం సన్నివేశాలకోసం 20కి పైగా పామెట్టో చెట్లను నాటారు.
ఫారెస్ట్ గంప్ 1994లో విడుదలైన అమెరికన్ హాస్య చలనచిత్రం. 1986లో విన్స్టన్ గ్రూమ్ రచించిన ఫారెస్ట్ గంప్ నవల ఆధారంగా రాబర్ట్ జెమెకిస్ దర్శకత్వం వహించిన ఈ చిత్రంలో టామ్ హాంక్స్, రాబిన్ రైట్, గ్యారీ సైనైస్, మైకెల్టి విలియమ్సన్, సాలీ ఫీల్డ్ తదితరులు నటించారు.
ఇది సమీప పట్టణమైన మహబూబ్ నగర్ నుండి 30 కి. మీ. దూరంలో వికారాబాదు జిల్లా, తాండూరు రోడ్డు మార్గంలో ఉంది. ఈ ఊరి పేరు మొదట్లో గండివీడు అని పిలిచేవారు. కాల క్రమంలో గండీడుగా మారింది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం రంగారెడ్డి జిల్లా లో ఉండేది. ప్రస్తుతం ఈ మండలం మహబూబ్ నగర్ రెవిన్యూ డివిజనులో భాగం. పునర్వ్యవస్థీకరణకు ముందు ఇది పరిగి రెవెన్యూ డివిజనులో ఉండేది.ఈ మండలం పునర్వ్యవస్థీకరణలో 28 రెవెన్యూ గ్రామాలతో మహబూబ్​నగర్​ జిల్లా, మహబూబ్​నగర్​ రెవెన్యూ డివిజను పరిధిలో చేరింది. .2021 ఏప్రిల్ 24న ఈ మండలం నుండి 10 గ్రామాలు కొత్తగా ఏర్పడిన మహమ్మదాబాద్ మండలంలో చేరినవి.అవిపోను ఈ మండలలో 18 రెవెన్యూ గ్రామాలు ఉన్నాయి.నిర్జన గ్రామాలు లేవు.మండల కేంద్రం గండీడ్
2016 పునర్వ్యవస్థీకరణకు ముందు ఈ మండలం రంగారెడ్డి జిల్లా, పరిగి రెవెన్యూ డివిజనులో ఉండేది.పునర్వ్యవస్థీకరణలో 28 గ్రామాలతో మహబూబ్​నగర్​ జిల్లా, మహబూబ్​నగర్​ రెవెన్యూ డివిజను పరిధిలో చేరింది.2021 ఏప్రిల్ 24న ఈ మండలం నుండి 10 గ్రామాలు కొత్తగా ఏర్పడిన మహమ్మదాబాద్ మండలంలో చేరినవి.
జవాహర్‌లాల్ నెహ్రూ రచనలు విస్తృతమైన ప్రాచుర్యం పొందాయి. తండ్రి మోతీలాల్ మరణానంతరం జవాహర్‌లాల్ ఆనందభవన్‌లోని పెద్ద కుటుంబాన్ని నడపడానికి 1930ల్లో కొన్ని కంపెనీల్లో అతనికి మిగిలిన వాటాలతో పాటు తాను రాసిన పుస్తకాలపై వచ్చే రాయల్టీలు కూడా ప్రధానంగా ఉపయోగపడేవి. 1936లో తొలి ముద్రణ పొందిన ఆత్మకథ రచయితగా అతనికి మంచి స్థానాన్ని సంపాదించిపెట్టింది. భారతదేశంలోనే కాక ప్రపంచవ్యాప్తంగా తనకంటూ పాఠకులను సంపాదించుకుంది. బ్రిటన్‌లో జవాహర్ రాజకీయాలకు బద్ధ వ్యతిరేకులైన కన్సర్వేటివ్ పార్టీ వారి పత్రిక సహా ప్రతీ పత్రికా ఆత్మకథ అనుకూల సమీక్షలు చేస్తూ ఆ పుస్తక ప్రాముఖ్యతను, గొప్పదానాన్ని గుర్తించే స్థాయిలో అది ఉంది. ఆత్మకథ విడుదలైన కొన్ని వారాల్లోనే పలు ముద్రణలు పొందింది.
రాజకీయ నాయకునిగా, స్వాతంత్ర్య సమరయోధునిగా మాత్రమే కాక జవాహర్‌లాల్ నెహ్రూ రచయితగా విశిష్టమైన స్థానాన్ని సంపాదించుకున్నాడు. 1928 నుంచి పలుమార్లు తాను అనుభవించిన జైలు జీవితంలో ఖాళీ సమయాన్ని అధ్యయనంతో పాటుగా తన కుమార్తె ఇందిరకు ప్రపంచ చరిత్ర మీద ఉత్తరాలుగా రాయడంతో ప్రారంభించి క్రమేపీ పలు విశిష్టమైన, ప్రాచుర్యం పొందిన రచనలు చేశాడు. 1918 నాటికే తండ్రి ప్రారంభించిన ఇండిపెండెంట్ పత్రిక సంపాదకత్వ బాధ్యతలతో పాటు వ్యాసరచన కూడా చేసేవాడు. రాజకీయ జీవితం అంతటా రాజకీయాంశాలపై తన భావాలు, కార్యాచరణ వివరిస్తూ రాయడం సమాంతరంగా కొనసాగుతూ వచ్చింది.
వాంగ్ లుంగ్, ఓలాన్ లు భార్యాభర్తలు. చైనాలోని ఒక కుగ్రామంలో సాధారణ రైతు కుటుంబం వారిది. తమ జీవనాధారమైన వ్యవసాయం చేసుకుంటూ ఆనందంగా జీవిస్తున్న సమయంలో అనుకోకుండా కరువు వస్తుంది. బతుకుతెరువు కోసం పట్నానికి వలస వస్తారు. అక్కడ ఎన్నో కష్టాలు పడి, పిల్లలకోసం భిక్షాటన మొదలు పెడతారు. కొన్నిరోజుల తరువాత ఆ కుటుంబం మళ్ళీ గ్రామానికి తిరిగి వస్తుంది. అదేసమయంలో మిడతలదండు వీరి పొలంపై దాడి చేస్తుంది. వారు ఆ దాడిని ఎదుర్కొంటారు. కొన్నిరోజులకు ఓలాన్ జబ్బుతో మంచాన పడుతుంది. వాంగ్ లుంగ్ తన పొలాన్ని అమ్మి ఓలాన్ కు నయం చేయించాలనుకుంటాడు. పొలం ఉండడం చాలా ముఖ్యమని, తనకోసం పొలం అమ్మొద్దని చెప్పి ఓలాన్ మరణిస్తుంది.
చిత్ర నిర్మాణంకోసం చైనా వెళ్ళిన చిత్రబృందం 20 లక్షల అడుగుల ఫిల్మ్ ను, 18 టన్నుల ఇతర వస్తుసంపదను అమెరికాకు తీసుకొచ్చింది.
ఆ వస్తుసంపదతో కాలిఫోర్నియాలోని 500 ఎకరాల శాన్ ఫెర్నాండో లోయను చైనాలోని పల్లెప్రాంతంగా మార్చి, అక్కడ పొలాలను, నీటిపారుదల విధానాలను సృష్టించారు. అది ప్రపంచంలోనే అతి పెద్ద సెట్ గా తయారయింది.
ది గుడ్ ఎర్త్ 1937, జనవరి 29న సిడ్నీ ఫ్రాంక్లిన్ దర్శకత్వంలో విడుదలైన అమెరికా చలనచిత్రం. నోబెల్ బహుమతి గ్రహీత, అమెరికన్ నవలా రచయిత్రి పెర్ల్ ఎస్.బక్ 1931లో రాసిన ది గుడ్ ఎర్త్ అనే నవల ఆధారంగా రూపొందించబడిన ఈ చిత్రంలో పాల్ ముని, లూయిస్ లైనర్ నటించారు. లాస్ ఏంజిల్స్ లోని ఎలిజెంట్ కార్తే సర్కిల్ థియేటర్ లో ప్రీమియర్ షో వేయబడింది.
ఎన్ని కష్టాలు వచ్చినా రైతు తన కుటుంబాన్ని ఎంతగా ప్రేమిస్తాడో, తనకున్న కొద్ది భూమిని కాపాడుకునేందుకు ఎంతగా ప్రయత్నిస్తాడో ఈ చిత్రంలో చూపించబడింది.
ఈ చిత్రం స్ఫూర్తితో అనేక క్రైమ్ చిత్రాలు రావడంతో అమెరికాలోని క్రైస్తవ మత సంస్థలు నిరసలను చేశాయి. దాంతో కథలను మార్చి విజయమెప్పుడూ చట్టానిదేనన్న నేపథ్యంలో సినిమాలు తీశారు.
ఈ చిత్రంలో అనేక హత్యలు ఉన్నా తెరమీర మాత్రం ప్రేక్షకులకు ఒక హత్యనే కనిపిస్తుంది. మిగతా హత్యలు జరుగుతున్నప్పుడు చీకట్లని చూపించడం, తుపాకీ గొట్టాలనుండి వచ్చే కాల్పుల మెరుపుల కనిపించడం,శబ్ధాలు వినిపించడం వంటివి ఉపయోగించడం జరిగింది.
టామ్, అతని ప్రియురాలు మధ్య జరిగే సన్నివేశంలో టేబుల్ మీద ఉన్న బౌల్ తో ఆమె చెంపమీద కొడుతాడు. అది హాలీవుడ్ సినీరంగంలో నేటివరకు కూడా మరిచిపోలేని విధంగా ఉంటుంది.
చికాగో నగరంలోని మురికివాడల్లో పెరిగిన ఐరీష్ కు చెందిన టామ్ పవర్స్ , మాట్ డోయల్ ఇద్దరు ఒక దుకాణంలో దొంగతనం చేస్తారు. పియానో ప్లేయర్ పుట్టినోస్ వాళ్ళిద్దరికి తన ఇంట్లో ఆశ్రయం కల్పించి గన్స్ ఇస్తాడు. వాటితో మొదటగా ఒక పోలీసును చంపుతారు. అలా వారు అనేక నేరాలకు పాల్పడతూ, మిగతా గ్యాంగ్‌లను మించిపోతారు. అది సహించని గ్యాంగ్‌స్టర్స్ టామ్, మాట్ లపై దాడికి దిగుతారు, వారితో జరిగిన పోరాటంలో వాళ్ళిద్దరు మరణిస్తారు.
ది పబ్లిక్ ఎనిమీ 1931, ఏప్రిల్ 23న విడుదలైన అమెరికా క్రైమ్ సినిమా. వార్నర్ బ్రదర్స్ నిర్మాణంలో విలియం వెల్‌మన్ దర్శకత్వంలో జేమ్స్ కేనీ, జీన్ హార్లో ఎడ్వర్డ్ వుడ్స్, జోన్ బ్లాండెల్ తదితరులు నటించిన ఈ చిత్రం మరెన్నో క్రైమ్ చిత్రాలకు మోడల్ గా నిలిచింది.
డొరొతీ పార్కర్ 1893, ఆగస్టు 22న అమెరికాలోని న్యూజెర్సీ నగరంలో జన్మించింది. డొరొతీ తల్లి స్కాటిష్, తండ్రి జర్మన్ యూదు కు చెందినవారు. డొరొతీకి ఐదేళ్ళ వయసున్నప్పుడు 1898, జూలైలో తల్లి మరణించింది. ఆమె తండ్రి 1900 లో ఎలియనార్ ఫ్రాన్సిస్ లెవిస్ ను వివాహం చేసుకున్నాడు. డొరొతీ పార్కర్ కు ఎలియనార్ ఫ్రాన్సిస్ లెవిస్ ను తల్లి అని పిలవడం ఇష్టం ఉండేదికాదు. డొరొతీకి తొమ్మిదేళ్ళ వయసున్నప్పుడు 1903లో ఎలియనార్ ఫ్రాన్సిస్ లెవిస్ మరణించింది.
21వ ఏళ్ళ వయసులో 1914లో డొరొతీ పార్కర్ తొలి కవితని వానిటీ ఫెయిర్ పత్రికలో ప్రచురించబడింది. 1926లో ఎనఫ్ రోప్ పేరుతో తొలి కవితా సంకలనం వెలువరించింది. ఇది 47వేల కాపీలు అమ్ముడయ్యాయి. సన్ సెట్ గన్స్ , డీట్-హెచ్ అండ్ టాక్సెస్ , నాట్ సో డీప్ యాస్ వెల్ వంటి కావ్యాలను ప్రచురించింది.
1911 లో 18 సంవత్సరాల వయస్సులో డొరొతీ పార్కర్ మిస్ డానా స్కూల్ నుండి పట్టభద్రురాలయింది. 1913లో తండ్రి మరణించిన తరువాత జీవనోపాధికోసం నాట్య పాఠశాలలో కొంతకాలం పియానో పియానో టీచరుగా పనిచేసింది. వోగ్, వానిటీ ఫెయిర్ వంటి పత్రికల్లో జర్నలిస్ట్‌గా, రచయితగా పనిచేసింది.
కథలను, నాటకాలను రచించిన డొరొతీ, ఆ తర్వాత హాలీవుడ్ సినిమాలకు రచనలు చేసి ఏ స్టార్ ఈజ్ బార్న్ , స్మాష్-అప్, ది స్టోరీ ఆఫ్ ఏ వుమెన్ వంటి సినిమాల ఉత్తమ స్క్రీన్ ప్లే రచయిత్రిగా ఆస్కార్ అవార్డుకు నామినేట్ అయింది.
డొరొతీ పార్కర్ అమెరికాకు చెందిన కవయిత్రి, రచయిత్రి, విమర్శకురాలు, సినీ రచయిత్రి. సమకాలీన అంశాలపై వ్యంగ్యంగా రచనలు చేసిన డొరొతీ పార్కర్ అత్యంత ప్రజాదరణను పొందింది.
1989లో ఎన్టీఆర్ అలియాస్ నందమూరి తారక రామారావు అధికారం కోల్పోయిన సమయంలో ఒంటరిగా ఉన్న ఆయన దగ్గరకు ఆయన జీవిత చరిత్ర రాసేందుకు లక్ష్మీ వస్తుంది. ఉన్నత చదువులు చదువుకున్న ఆమె గురించి తెలుసుకున్న ఎన్టీఆర్‌ జీవిత చరిత్ర రాసేందుకు లక్ష్మీ పార్వతి కి అనుమతి ఇస్తాడు. అలా ఎన్టీఆర్‌ జీవితంలోకి ప్రవేశించిన లక్ష్మీ పార్వతి గురించి కొద్ది రోజుల్లొనే దుష్ప్రచారం మొదలవుతుంది. ఆ ప్రచారం ఎన్టీఆర్‌ దాకా రావటంతో మేజర్ చంద్రకాంత్ సినిమా 100 రోజుల వేడుకలో లక్ష్మీ పార్వతిని పెళ్లి చేసుకోబోతున్నట్టుగా ఎన్టీఆర్‌ ప్రకటిస్తాడు. ఎన్టీఆర్‌ అల్లుడైన బాబు రావ్‌ ఓ పత్రికా అధిపతి తో కలిసి లక్ష్మీ పార్వతి మీద చెడు ప్రచారం మొదలు పెడతాడు. 1994లో లక్ష్మీ తో కలిసి ప్రచారం చేసిన ఎన్టీఆర్‌ భారీ మెజారిటీ సాధించి తిరిగి అధికారం చేపడతాడు. ఆ తరువాత జరిగిన పరిణామాలు. కుటుంబాన్ని తనవైపు తిప్పుకున్న బాబు రావు కుట్రలకు తెరతీస్తాడు. కుటుంబ సభ్యులను బెదిరించి తనవైపు తిప్పుకొని ఎన్టీఆర్‌ను వెన్నుపోటు పొడిచి ముఖ్య మంత్రి కుర్చీ లాక్కుంటాడు. పదవి కోల్పోయి ఎన్నో అవమానాలు ఎదుర్కొన్న ఎన్టీఆర్‌పై వైస్రాయ్‌ హోటల్‌ దగ్గర చెప్పులు వేయటంతో కుమిలి కుమిలి చనిపోతాడు.
లక్ష్మీస్ ఎన్‌టిఆర్ 2019 లో విడుదల అయిన తెలుగు సినిమా. ప్రముఖ నటుడు, ఆంధ్రప్రదేశ్ మాజీ ముఖ్యమంత్రి నందమూరి తారక రామారావు జీవిత చరిత్ర ఆధారంగా ఈ చిత్రం రూపొందింది. ఈ చిత్రానికి రామ్ గోపాల్ వర్మ , అగస్త్య మంజు దర్శకులు, రాకేష్ రెడ్డి,దీప్తి బాలగిరి నిర్మాత.
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల, సంచార వైద్య శాల గ్రామం నుండి 5 కి.మీ. లోపు దూరంలో ఉన్నాయి. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. ప్రత్యామ్నాయ ఔషధ ఆసుపత్రి, డిస్పెన్సరీ గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ఇతర పోషకాహార కేంద్రాలు ఉంది. గ్రామంలో వార్తాపత్రిక పంపిణీ జరుగుతుంది. ఉంది. అంగన్ వాడీ కేంద్రం, ఆశా కార్యకర్త గ్రామం నుండి 5 కి.మీ. లోపు దూరంలో ఉన్నాయి. పబ్లిక్ రీడింగ్ రూం, శాసనసభ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు గ్రామం నుండి 5 నుండి 10 కి.మీ. దూరంలో ఉంది. గ్రంథాలయం గ్రామం నుండి 10 కి.మీ.కి పైబడిన దూరంలో ఉంది.
సమీప బాలబడి కోదాడలోను, ప్రాథమిక పాఠశాల, ప్రాథమికోన్నత పాఠశాల, మాధ్యమిక పాఠశాల‌లు అనంతగిరిలోనూ ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల కోదాడలోను, ఇంజనీరింగ్ కళాశాల అనంతగిరిలోనూ ఉన్నాయి. సమీప వైద్య కళాశాల ఖమ్మంలోను, పాలీటెక్నిక్‌ తమ్మరబండపాలెంలోను, మేనేజిమెంటు కళాశాల అనంతగిరిలోనూ ఉన్నాయి. సమీప వృత్తి విద్యా శిక్షణ పాఠశాల కోదాడలోను, అనియత విద్యా కేంద్రం జగ్గయ్యపేటలోను, దివ్యాంగుల ప్రత్యేక పాఠశాల ఖమ్మం లోనూ ఉన్నాయి.
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
స్వయం సహాయక బృందం, పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
రాష్ట్ర రహదారి, జిల్లా రహదారి గ్రామం గుండా పోతున్నాయి. జాతీయ రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. గ్రామంలో కంకర రోడ్లు ఉన్నాయి.
దృశ్యకావ్యంగా సాగిపోతున్న ఈ డాక్యుమెంటరీ తీసేప్పుడు వెర్నెర్ ఏ కథ అనుకోకుండా వెళ్లి అన్నీ చిత్రీకరించి వచ్చాక స్క్రిప్ట్ రాసుకున్నాడు.
వెర్నర్ హోర్జోగ్ వ్యాన్ నడుపుతుండగా, జోర్గ్ ష్మిత్-రీట్వీన్ వ్యాన్ పైనుండి పొడవైన ట్రాకింగ్ షాట్లు తీయడం జరిగింది. దీనికోసం చిత్ర బృందం అక్కడి రోడ్లను చదను చేశారు.
హెర్జోగ్, సిబ్బంది చిత్రీకరణ సమయంలో అనేక సమస్యలను ఎదుర్కొన్నారు. కెమెరామన్ ష్మిత్-రిట్వీన్ యొక్క పేరు ఒక జర్మన్ కిరాయి రౌడి పేరును పోలివుండడంతో కామెరూన్ లో జైలు శిక్షను కూడా అనుభవించారు.
వారు ఇసుక తుఫానులు, వరదలను కూడా ఎదుర్కొన్నారు. వాహనం సరిహద్దు దాటడంతో సామగ్రి లేకపోవడంతో చివరికి చిత్రీకరణ చిత్రీకరణ నిలిచిపోయింది.
చిత్రీకరణ సందర్భంగా, హెర్జోగ్ ఎలుకలు ఉన్న జైలులో పడవేయబడ్డాడు. ఈవి గాయ పరచడం వల్ల బిలార్జియా అనే రక్త సంబంధిత వ్యాధి వచ్చింది.
ఫటా మార్గానా వెర్నర్ హోర్జోగ్ దర్శకత్వంలో 1971, ఏప్రిల్ 19న జర్మన్ సినిమా. 1968, 69లలో చిత్రీకరించిన ఈ చిత్రంలో మయాన్ మిథ్ ని బేస్ చేసుకుని సృష్టి ఎలా జరిగింది అనే విషయాన్ని వివరిస్తూ దాదాపు పదహేడు రకాల ఆఫ్రికా నేలని చూపిస్తూ దేవుడు మనుషులను ఎందుకు చేసాడనేది వివరించబడింది.
ఫటా మార్గానా ఒక డాక్యుమెంటరీ దృశ్య కావ్యం. సృష్టి, స్వర్గం, స్వర్ణయుగం అనే భాగాలుగా డాక్యుమెంటరీని విడగొట్టి మానవ పరిణామక్రమం గురించి వారి పరివర్తన నాగరికత గురించి, స్వర్ణయుగంలో చావు భయంతో మనిషి కోల్పోయే సంతోషం చెప్పడం జరిగింది.
నెల్లూరు నగరంలో మూల్ చంద్ జైన్, సుశీలాబాయి దంపతులకు కిరణ్ కుమార్ జన్మించాడు. తల్లిదండ్రుల ఎనిమిదిమంది సంతానంలో అందరికన్నా అతనే చిన్నవాడు. ఎనభై సంవత్సరాల క్రితం రాజస్థాన్ నుంచి వలసవచ్చి నెల్లూరులో స్థిరపడ్డ కుటుంబం వారిది. బంగారు నగల తయారీ కేంద్రమైన నెల్లూరులో కిరణ్ తండ్రి మూల్ చంద్ బంగారు పనివాడిగా పనిచేసేవాడు. కుటుంబ స్థితిగతుల వల్ల బాల్యంలో ఒకపూట తింటే, మరోపూట తినలేని కటిక దారద్ర్యాన్ని అనుభవించాడు. బడి చదువుతో ప్రారంభించినా అతనికి ఆసక్తి లేక చదువు కొనసాగించలేదు. ఐదవ తరగతితో చదువు మానేశాడు.
కిరణ్ కుమార్ నగల వ్యాపారి, లలితా జ్యువెలర్స్ అధినేత. లలితా జ్యువెలర్స్ వ్యాపార ప్రకటనల్లో కనిపిస్తూ పేరుపొందాడు. ర‌జినీకాంత్ హీరోగా 2014లో వచ్చిన లింగ సినిమాలోనూ కిర‌ణ్ కుమార్ నటించి ఆక‌ట్టుకున్నారు.
తొమ్మిది సంవత్సరాలకే చదువు మానుకున్న కిరణ్ కుమార్ తోటి పిల్లలు కొందరిని చూసి వారితో పాటుగా బంగారు దుకాణాల్లో బాలకార్మికుడిగా పనిచేయసాగాడు. అలా కొన్నాళ్ళు పనిచేసి నైపుణ్యం సాధించాడు.
కార్పోరేషన్ ఎన్నికల జరిగిన తరువాత జరిగే మొదటి సమావేశం మినహా మిగిలిన అన్ని సమావేశంలకు సమయం,తేది,రోజు అటువంటి అంశాలను నిర్ణయించే అధికారం మేయరుకు ఉంది.
సమావేశాలలో సభ్యుడు ప్రవర్తన పూర్తిగా క్రమరహితంగా ఉన్నదని భావించిన పక్షంలో,వెంటనే ఆ సభ్యుడును కార్పోరేషన్ సమావేశం నుండి బయటకు వెళ్లమని సూచించవచ్చు.
ఎవరరైనా సభ్యుడు 15 రోజుల వ్యవధిలో రెండుసార్లు ఆ విధంగా సమావేశం నుండి బహిష్కరించబడితే,ఆ సభ్యుడిని 15 రోజుల వ్యవధికి మించకుండా కార్పోరేషన్ సమావేశాలకు హాజరు కాకుండా సస్పెండ్ చేయవచ్చు.
సస్పెండ్ చేయబడిన సభ్యుడు అందుకు తగిన క్షమాపణ కోరుతూ పత్రం సమర్పించిన పక్షంలో, మేయర్ సంతృప్తి చెందినట్లయితే, సస్పెండ్ చేసిన కాలవ్యవధిని తగ్గించే అధికారం మేయరుకు ఉంది.
ఒక కార్పోరేషన్ సభ్యునిగా మేయర్ అన్ని హక్కులు కలిగి ఉంటాడు.కార్పోరేషన్ సభ్యునిగా విశిష్టమైన ప్రత్యేక హక్కులు కలిగి ఉండి, కార్పోరేషన్ సమావేశాలన్నింటిలోనూ ఓటు వేసే అర్హతను కలిగి ఉంటాడు.
అనేక దేశాల్లో, నగరం లేదా పట్టణం వంటి పురపాలక సంఘ ప్రభుత్వంలో మేయర్ అత్యున్నత స్థాయి అధికారి. ప్రపంచవ్యాప్తంగా, మేయర్ అధికారాలు, బాధ్యతలకు సంబంధించి స్థానిక చట్టాలు, పద్దతులలో విస్తృత వ్యత్యాసాలు ఉన్నాయి. ఎంచుకున్న వ్యవస్థపై ఆధారపడి, మేయర్ మునిసిపల్ ప్రభుత్వం ముఖ్య కార్యనిర్వాహక అధికారి కావచ్చు, తక్కువ లేదా స్వతంత్ర శక్తి లేని బహుళ-సభ్య పాలకమండలికి అధ్యక్షత వహించవచ్చు, లేదా పూర్తిగా ఉత్సవ పాత్రను పోషించవచ్చు. మేయర్ విధులు, బాధ్యతలు పురపాలస సంఘ మేనేజర్లు, ఉద్యోగులను నియమించడం, పర్యవేక్షించడం, నియోజకవర్గాలకు ప్రాథమిక ప్రభుత్వ సేవలను అందించడం, మునిసిపల్ పాలక మండలి ఆమోదించిన చట్టాలు, శాసనాలను అమలు చేయడం. మేయర్‌ని ఎంపిక చేసుకునే ఎంపికలలో ప్రజలచే ప్రత్యక్ష ఎన్నిక లేదా ఎన్నికైన పాలక మండలి లేదా బోర్డు ద్వారా ఎంపిక ఉంటుంది.
నగర పాలక సంస్థలకు, పట్టణ పురపాలక సంఘాలకు ఎన్నికలు ముగిసిన తదుపరి, ఏర్పాటు చేసిన మొట్టమొదటి సమావేశంలో, కౌన్సిల్ సభ్యులుగా ఎన్నికైన వారు, వారిలోని ఒకరిని అధ్యక్షుడుగా ఎన్నుకున్నవారిని మేయర్ లేదా నగర మేయర్ అంటారు. అలాగే మరొకరిని ఉపాధ్యక్షుడుగా ఎన్నుకున్నవారిని డిప్యూటీ మేయర్ అంటారు. మొదటి గ్రేడు హైదరాబాద్ , విశాఖపట్నం లాంటి నగరపాలక సంస్థకు ఎన్నుకొనబడిన బడిన వ్యక్తిని నగరాధ్యక్షుడు లేదా నగర్ మేయరు అని, అలాగే మొదటి శ్రేణి పట్టణాలకు ఎన్నుకొనబడిన వ్యక్తిని పురపాలక అధ్యక్షుడు లేదా పట్టణ మేయర్ అని అంటారు.
మేయర్ అనే పదం మిలిటరీ ర్యాంక్ ఆఫ్ మేజర్‌తో భాషా మూలాన్ని పంచుకుంటుంది, రెండూ చివరికి ఫ్రెంచ్ మేజర్ నుండి ఉద్భవించాయి.
పువ్వాడ అజయ్ కుమార్ ఇంటర్ వరకు ఆయన ఖమ్మంలోనే చదువుకున్నాడు. డిగ్రీ హైదరాబాద్‌లో పూర్తి చేశాడు. అయన బెంగుళూరులోని యూనివర్సిటీ అఫ్ అగ్రికల్చరల్ సైన్స్సెస్ నుండి ఎమ్మెస్సీ పూర్తి చేసి, గోల్డ్ మెడల్ పొందాడు. విద్యాభ్యాసం పూర్తి చేసిన అనంతరం ఖమ్మంలోని మమత హాస్పిటల్, మమత మెడికల్ కాలేజీలకు ఛైర్మన్‌గా వ్యవహరించాడు.
పువ్వాడ అజయ్‌ కుమార్‌ తెలంగాణ రాష్ట్రానికి చెందిన రాజకీయ నాయకుడు, ఖమ్మం శాసనసభ నియోజకవర్గ శాసన సభ్యుడు. 2019 సెప్టెంబరు 8 నుండి తెలంగాణ రవాణా మంత్రిగా బాధ్యతలు నిర్వర్తిస్తున్నాడు. మమత అకాడమీ ఆఫ్ మెడికల్ సైన్సెస్ , ఖమ్మంలోని మమత మెడికల్, నర్సింగ్, డెంటల్ కళాశాలలకు ఛైర్మన్ కూడా ఉన్నాడు. 2016లో తెలంగాణ రాష్ట్ర సమితిలో చేరాడు.
పువ్వాడ అజయ్ కుమార్ 1965 ఏప్రిల్ 19న పువ్వాడ నాగేశ్వరరావు, విజయ దంపతులకు కూనవరం గ్రామం, కూనవరంమండలం ఉమ్మడి ఆంధ్రప్రదేశ్ ఖమ్మం జిల్లా, ఇప్పటి ఆంధ్రప్రదేశ్ అల్లూరి సీతారామరాజు జిల్లా లో జన్మించాడు. ఆయన తండ్రి పువ్వాడ నాగేశ్వరరావు మాజీ ఎమ్మెల్యే & సీపీఐ జాతీయ నాయకుడు
అంటిమోని పెంటాక్లోరైడ్ ఒక అకర్బన రసాయనిక సమ్మేళన పదార్థం.ఈ సంయోగ పదార్థం రసాయనిక ఫార్ములా 5.ఇది నిజానికి రంగులేని నూనెవంటి ద్రవ పదార్థం.కాని ఇందులో కొన్ని మలినాలు చేరడం లేదా ఉత్త్పత్తి సమయంలో మలినాలు ఉండిపోవడం వలన పసుపు రంగులో కూడా వుండునుఈ సంయోగ పదార్థండ్రోక్లోరిక్ ఆమ్లంగా జలవిష్లేషణ పొందు గుణాన్ని కల్గివున్నది.అందువలన అధిక క్షయికరణ గుణాన్ని కల్గి, ఫ్లోరినేటు కాని ప్లాస్టికులను కర్బనీకరణ కావించు స్వభావం ఉంది.
నీటితో రసాయన చర్య జరుపును.అంటిమోని పెంటాక్లోరైడ్, అల్కహాల్, హైడ్రోక్లోరిక్ ఆమ్లం, టార్టారిక్ ఆమ్లం, క్లోరోఫారం , కార్బన్ డైసల్ఫైడ్ , కార్బన్ టెట్రాక్లోరైడ్ వంటి వాటిలో కరుగుతుంది.పొటాషియం ఫ్లోరఈ, ద్రవ సల్ఫరు డయాక్సైడ్ లో కరుగును.
అంటిమోని పెంటాక్లోరైడ్ రసాయన పదార్థం రసాయన విష్లేషణకు గురై హైడ్రోక్లోరిక్ ఆమ్లం, అంటిమోని ఆక్సి క్లోరైడ్ గా వియోగం చెందును.ఈ రసాయన చర్యను అధిక మొత్తం క్లోరిన్ గ్యాసు సమక్షంలో కావించెదరు.
మదన్ కార్కి వైరముత్తు ఒక భారతీయ గేయ రచయిత, సినీ కథా రచయిత, పరిశోధకుడు, సాఫ్ట్వేర్ ఇంజనీరు, వ్యవస్థాపకుడు. క్వీన్స్లాండ్ విశ్వ విద్యాలయం నుండి కంప్యూటర్ సైన్స్లో డాక్టరేట్ పట్టా పొందిన కార్కి, గిండీ ఇంజనీరింగ్ కళాశాలలో సహాయ అధ్యాపకుడిగా వృత్తి ఆరంభించి, కొంత కాలానికే పాటల రచయితగా, సంభాషణల రచయితగా తమిళ సినీరంగ ప్రవేశం చేశారు. 2013 మొదట్లో అధ్యాపక వృత్తికి రాజీనామా చేసి, పూర్తిగా సినీ పరిశ్రమకే నిమిత్తమయ్యారు. అదే సమయంలో భాషా పరిజ్ఞానంపై ప్రధాన దృష్టితో కార్కి రిసెర్చ్ ఫౌండేషన్ అనే విద్యా పరిశోధన సంస్థను ప్రారంభించారు. చిన్న పిల్లల మానసిక ఎదుగుదలకు విద్యతో కూడిన ఆసక్తికరమైన ఆటలు, కథల పుస్తకాలు తయారు చేసేందుకు మెల్లినం ఎడ్యుకేషన్ అనే సంస్థను స్థాపించారు. స్వతంత్ర సంగీతాన్ని ప్రోత్సహించేందుకు, సినిమా పాటల పంపిణీ కోసం డూపాడూ అనే ఆన్లైన్ వేదికను కూడా ప్రారంభించారు.
ఎన్‌తిరన్ విజయంతో అవకాశాలు పెరిగి, ఏ. ఆర్. రెహమాన్, హారిస్ జయరాజ్, డి. ఇమ్మన్, ఎం. ఎం. కీరవాణి, యువన్ శంకర్ రాజా, ఎస్. తమన్, సంజయ్ లీలా భన్సాలీ, అనిరుధ్ రవిచందర్, శాం సి.ఎస్. లాంటి సంగీత దర్శకులతో కలిసి అనేక సార్లు పనిచేశారు. తన మాతృభాష తమిళంలోనేగాక మరెన్నో అంతర్జాతీయ భాషల్లోనూ పాటలు రాయడంలో నిపుణులు; నన్బన్ చిత్రంలో "అస్కు లస్క" , ఏళాం అరివు చిత్రంలో "ద రైజ్ ఆఫ్ దామొ", నూట్రెన్బదు చిత్రంలో "కంటిన్యూవ" అనే పాటలు కొన్ని ఉదాహరణలు. కార్కి తన పాటల్లో రోజువారీ నిఘంటులో వాడుకలో లేని అసాధారణ తమిళ పదాలను ఉపయొగిస్తుంటారు (కో అనే చిత్రంలో "కువియమిల్లా కాచ్చి పేళై", ఐ చిత్రంలో "పనికూళ్"). తమిళ సినిమాల్లో మొట్టమొదటి పాలిండ్రోమ్ పాటను కార్కి రాశారు. 2018 చివరి నాటికి ఆరు వందలకు పైగా పాటలు రాశారు.
బాహుబలి చిత్రంలో కాలకేయ తెగ ప్రజలు మాట్లాడే "కిలికి" భాషను కార్కి ప్రత్యేకంగా సృష్టించారు. దానికి కార్కి ఆస్ట్రేలియాలో చదువుకునే రోజుల్లోనే పునాది వేశారు. అక్కడ ఆయాగా పార్ట్-టైమ్ ఉద్యోగం చేస్తూ చిన్నపిల్లలతో కలిసి "క్లిక్" అనే భాషను సృష్టించారు. భాషలోని పదాలు భీతిగొలిపేలా ధ్వనించాలని రాజమౌళి కోరడంతో, 750 పదాలు, 40 వ్యాకరణ నియమాలతో, తాను అప్పతికే సృష్టించిన "క్లిక్" భాష ఆధారంగా "కిలికి" అనే పేరుతో కొత్త భాషను రూపొందించారు. క్రియ విషయాలు 'త్చ్', 'త్స్క్' లాంటివి కాలం, బహువచన సూచలనుగా ఎక్కువ వాడటం జరిగింది .శబ్దాలను తలక్రిందులు చేస్తూ వ్యతిరేక పదాలు తయారు చేశారు . చిత్రంలో ఈ భాషలో పాత్రలకు పస్చాత్తాప గుణం లేనందున ఆ భావానికి సంబంధించిన పదాలు కూడా ఈ భాషలో ఉండవు.
అన్నా యూనివర్సిటీలో పనిచేస్తున్న రోజుల్లో శంకర్ దర్శకత్వంలో వచ్చిన ఎన్‌తిరన్ చిత్రంతో కార్కి తమిళ సినీ రంగ ప్రవేశం చేశారు. 2008లో తాను రాసిన పాటలతో దర్శకుడు శంకర్‌ను కలిశారు. ఎన్‌తిరన్ చిత్రం సంభాషణలకు సాంకేతిక పదజాలం విభాగంలో సహాయం అందించారు. ఈ సినిమాకి మూడు వెర్షన్‌లలో సంభాషణలు రాయబడ్డాయి. ఒకటి దర్శకుడు శంకర్, ఒకటి కార్కి, మరొకటి సుజాత రంగరాజన్ రాశారు . శంకర్ ఈ మూడు వెర్షన్లను పరిశీలించి వాటిలో ఒక్కొక్క దాన్నుంచి సన్నివేశానికి సరిపోయే సంభాషణలు తీసుకునేవారు. చిత్రం క్లైమాక్స్ మాత్రం పూర్తిగా కార్కి రాశారు.
ఆగస్టు 2009 నుండి, సహాయక ఉపాధ్యాయుడి గా పనిచేసారు. కంప్యూటర్ శాస్త్రాన్ని బ్యాచ్లర్సు, మాస్టర్సు అభ్యసిస్తున్న విద్యార్థులకి బోధన చేసారు. తమిళ భాషని గనించే ఒక పరిశోధనాలయ బాధ్యతల్ని కూడా చేపట్టారు.ఎన్నారై, విదేశీ విద్యర్థులకి కౌన్సిలర్ గా పనిచేసారు. కంప్యూటర్ సయిన్స్ ఇంజనీరింగ్ సంస్థకి ఉపాధ్యాయుల కోశాధికారిగా కూడా పనిచేసారు. యడ్వాన్స్డ్ డేటాబేసెస్, ఎతిక్స్ ఫర్ ఎంజినీర్స్, ప్రిన్సిపల్స్ ఆఫ్ ప్రోగ్రామింగ్ లాంగ్వెజస్, పర్యావరణ శాస్త్రం, తమిళ గణణ బోధించారు.
పై చదువులు అయ్యాక భారత దేశం తిరిగి వచ్చిన మదన్ కార్కీ, అన్నా విశ్వవిద్యాలయానికి 2007 లో చేరుకున్నారు. ఆ తరువాత ఆరు నెలలు సీనియర్ రెసర్చ్ ఫెల్లోగా పనిచేసారు. ఈ సమయంలో చలా పరిశోధన ప్రాజెక్ట్లని నిర్వహణ చేసి విద్యార్థులకి సంబంధించిన పరిశోధన ప్రాజెక్ట్లని కూడా చూసుకున్నారు. మాస్టర్సు చెస్తున్న విద్యార్థులకి బోధన కూడా చేసారు. ప్రాజెక్టు శాస్త్రవేత్తగా జూలై 2008 నుంచి జూలై 2009 వరకు కొనసాగారు. ఈ సమయంలో ఎంబీయే, ఎం ఈ విద్యార్థుల ప్రాజెక్టులని స్వయంగా చూసుకున్నారు.
కా.రె.ఫో. అభివృద్ధి చేసిన ప్రాజెక్టులు: "చోళ్" , "పిరిపొరి" , "ఒలింగో" , "పేరి" (తమిళ ధ్వనిశాస్త్ర ఆధారంగా సుమారు 9 కోట్ల ఆడ/మగ పేర్లను ఉత్పత్తి చేయును), "ఎమొని" , "కురళ్" , "ఎన్" , "పాదళ్" , "ఆడుగళం" .
ఎస్. ఎస్. రాజమౌళి దర్శకత్వంలో రెండు భాగాలుగా వచ్చిన బాహుబలి చిత్రంలోనూ కార్కి పనిచేశారు; రెండో భాగం దక్షిణ భారతదేశంలోనే అత్యంత లాభదాయకమైన చిత్రం. కార్కి మాటలు అందించిన చిత్రాల్లో గుర్తించదగినవి మరి కొన్ని: గోకుల్ దర్శకత్వంలో ఇదర్కుతనే ఆశైపట్టై బాలకుమార, వెంకట్‌ప్రభు దర్శకత్వంలో మాసు ఎంగిర మసిలమణి, నాగ్ అశ్విన్ దర్శకత్వంలో మహానటి (దక్షిణ భారతదేశ చలనచిత్ర రంగంలో గొప్ప నటి సావిత్రి గారి బయోపిక్).
ఈ కోర్సు చేస్తున్న సమయంలో అయన మరిన్ని ప్రాజెక్ట్లు కూడా చేపట్టారు. అందులో ముఖ్యమైనది దిసిప్లిండ్ సాఫ్ట్వేర్ ప్రాజెక్టు (ఒక సాఫ్ట్వేర్ ని అభివృద్ధి చెయటానికి పర్సనల్ సాఫ్ట్వేర్ ప్రాజెక్ట్ అనే పేరుతో పరిచయం చేయటం జరిగింది), ఆన్లినె ఆర్ట్ స్టోర్ వెబ్సైట్ , మాట పరం గా గాత్ర సంభాషణ (విషువల్ బసిచ్ సహాయంతో ఈ ప్రాక్షీఎ విధాన సంభాషణ ప్రాజెక్టు చేయటం జరిగింది)
ఆయన సమాచార తెక్నాలజీలో పీహెచ్డీ చెస్తున్నప్పుదు, జావా సహాయంతో (సిమ్యులేటెడ్ ఎన్విరాన్మెంట్ ఫర్ నెట్వర్క్ సెన్సర్ ఎక్ష్పెరిమెంట్స్) రకరకాల హ్యురిస్టిక్స్ ని పరీక్షించటానికి తయారు చేసారు.దాక్టర్ మరియా ఒర్లోస్కా, దాక్టర్ షాజియా సాదిక్‌ల మార్గదర్శకత్వంలో ఈ ప్రాజెక్టు చేశారు. ఆయన తీసిస్ పేరు "దెసైగ్న్ కన్సిడరేషన్స్ ఫర్ క్వెరీ డిస్సెమినేషన్ ఇన్ వయర్లెస్ సెన్సర్ నెట్వర్క్స్".
ఎన్‌తిరన్ విజయం తర్వాత కార్కి మళ్ళీ మాటల రచయితగా శంకర్‌తో కలిసి నన్బన్ చిత్రానికి పనిచేశారు. హిందీలో ఘనవిజయం పొందిన త్రీ ఈడియట్స్ ఆధారంగా రూపొందించిన ఈ చిత్రంలో, కాలేజీ జీవితాన్ని విభిన్న పద్ధతిలో ప్రదర్శించేందుకు మాటలు సరికొత్తగా రాశారు. ఆ తర్వాత భాతదేశంలో నిర్మించిన అత్యంత ఖరీదైన 2.0 చిత్రానికి సాంకేతిక సలహాదారుడిగా దర్శకుడు శంకర్ వద్ద పనిచేశారు.
సంభాషణలతో పాటు ఎన్‌తిరన్‌లో కార్కి రెండు పాటలు కూడా రాశారు: "ఇరుంబిలె ఒరు ఇరుదయం" , "బూమ్ బూమ్ రోబో డా" అనే పాటలు. ఐతే, కండేన్ కాదలై అనే చిత్రంలో ఆయన రాసిన "ఓడోడి పోరెన్" అనే పాట ఎన్‌తిరన్ కంటే ముందు విడుదలయింది. ఎన్‌తిరన్ ద్వారా 2011 సంవత్సరానికి 'బెస్ట్ ఫైండ్ ఆఫ్ ది ఇయర్' విజయ్ అవార్డు గెలుచుకున్నారు.
మాటల, పాటల రచయితగా తన మొదటి దశాబ్దంలో కార్కి ఆధునిక భారతీయ సినిమాలో ఘనవిజయం సాధించిన ఎన్నో చిత్రాలకు పని చేశారు. ఎన్‌తిరన్ , కో , నాన్ ఈ , తుప్పాకి , కత్తి , ఐ , బాహుబలి:ద బిగినింగ్ , బాహుబలి 2: ది కన్ క్లూజన్ , నడిగైయర్ తిలగం , పద్మావత్ , 2.0 .
మదన్ కార్కి చెన్నై నగరంలో పెరిగారు. కొడంబాకంలోని లయోలా మెట్రిక్యులేషన్ స్కూల్‌లో చదువుకున్నారు. తమిళం, ఆంగ్ల భాషల్లో మాత్రమే రాణించే తాను, గొప్ప విద్యార్థిని కానని అభిప్రాయపడేవారు. హై స్కూల్ రోజుల నుండే కంప్యూటర్ సైన్స్ పట్ల ఆసక్తి పెంచుకుని, 1997లో అన్నా యూనివర్సిటీకి చెందిన గిండీ ఇంజనీరింగ్ కళాశాలలో డిగ్రీలో చేరారు.
2001లో డిగ్రీ పూర్తి చేసి, ఉన్నత స్థాయి పట్టభద్రత కోసం 2003లో క్వీన్స్‌లాండ్ యూనివర్సిటీలో చేరారు. అక్కడ డాక్టర్ జార్జ్ హావస్ పర్యవేక్షణలో గణన, ఉన్నత స్థాయి గణిత సిద్ధాంతం ఆధారంగా ఒక ప్రాజెక్టు చేసారు. ఉన్న మాత్రికని పరిశోధించే విధంగా ఒక ప్రామాణిక పద్ధతిలో "హెర్మైట్ నార్మల్ ఫార్మ్" -పై భాగ త్రికోణ మాత్రిక లాగా చేయటం జరిగింది.